要數我最愛既茶餐廳，華星一定係其中之一，每次去到食都係叫翻我最愛既常餐。蛋可以要煎蛋/炒蛋，我當然會點又香又嫩又滑既炒蛋啦，配合埋件牛油脆多士，真係無敵。而湯粉方面，常餐原本係set好左叉燒湯意，但個人比較喜歡食火腿通粉，所以每次都會轉。你都可以叫根據自己口味叫翻鐘意既配料。個人鐘意加小小胡椒粉落d好濃既雞湯入面，少少辣仲好食！雖然每次都大排長龍，但其實人流都去得好快，等一陣就會有位，未食過真係一定要去試下！